paragraph_text: Izdana su tri singla s albuma. Naslovna pjesma je postala Madonnin šesti broj jedna na Billboard Hot 100, čime je postala prvi izvođač koji je nanizao šest brojeva 1 u 80-ima, te prva izvođačica s toliko pjesama na broju 1. Kao drugi singl je izdana pjesma "Causing a Commotion" te je dospjela na drugo mjesto Hot 100 ljestvice. "The Look of Love" je izdan kao treći singl samo u Europi, te je dospio u Top 10 u Ujedinjenom Kraljevstvu. Pjesma "Turn It On" je izdana kao promotivni singl u Sjedinjenim Državama, te je dospjela na 15. mjesto dance ljestvice. Album je daljnju promociju doživio na vrlo uspješnoj Who's That Girl World Tour.